[pic] | KOMISIJA EVROPSKIH SKUPNOSTI |

Bruselj, 20.2.2007

SEC(2007) 256 konč.

POROČILO KOMISIJE EVROPSKEMU PARLAMENTU IN SVETU

o odhodkih EKJS Sistem zgodnjega opozarjanja št. 1/2007

KAZALO

1. PRORAčUNSKI POSTOPEK ZA LETO 2007 3

2. PRIPOMBE O IZVAJANJU PRORAčUNA ZA LETO 2007 4

3. SKLEPI 5

PRORAčUNSKI POSTOPEK ZA LETO 2007

Proračunski postopek za leto 2007 za Evropski kmetijski jamstveni sklad (EKJS) in ustrezni zneski odobritev, ki so vključene v posameznih stopnjah postopka, so predstavljeni v Prilogi 1.

Komisija je na začetku maja 2006 sprejela predhodni predlog proračuna (PPP) za kmetijstvo, ki je vseboval odobritve za prevzem obveznosti v višini 43 343,7 milijona EUR in odobritve plačil v višini 43 342,2 milijona EUR. Znesek napovedanih odobritev je temeljil na oceni razmer na notranjem in zunanjem trgu za različne proizvode, na vplivu reform SKP v letih 2003 in 2004 ter na nedavni sladkorni reformi.

V juliju 2006 je Ekonomsko-finančni svet za proračun sprejel predlog proračuna (PP), v katerem je zahtevane odobritve znižal za 730,0 milijonov EUR glede na ustrezne odobritve iz PPP. Odobritve za tržne ukrepe so bile znižane za 525,0 milijonov EUR, odobritve za potrditev obračunov pa za 205,0 milijonov EUR. Evropski parlament je pri prvi obravnavi PPP zavrnil zmanjšanja odobritev Sveta, poleg tega pa je znatno povečal odobritve v sektorju mleka.

Oktobra 2006 je Komisija posodobila prvotne ocene potreb v PPP na podlagi novosti v kmetijski zakonodaji ter nedavnih gibanj na kmetijskih trgih in pri menjalnem tečaju euro/dolar ter proračunskemu organu predložila pisni predlog sprememb št. 3/2007. V njem je Komisija zahtevala, da vse odobritve za prevzem obveznosti skupaj znašajo 42 492,0 milijonov EUR, vse odobritve plačil pa 42 490,5 milijona EUR. V primerjavi s prvotno zahtevanimi odobritvami v PPP je Komisija znižala zahtevane odobritve za proračunsko leto 2007 za 851,7 milijona EUR.

Proračun za leto 2007 je bil sprejet na plenarnem zasedanju Evropskega parlamenta decembra 2006. Proračun EKJS za leto 2007 vsebuje odobritve za prevzem obveznosti v višini 42 711,7 milijona EUR in odobritve plačil v višini 42 435,6 milijona EUR. Glede najpomembnejših kmetijskih sektorjev je 5 615,2 milijona EUR predvidenih za tržne ukrepe in 36 878,5 milijona EUR za neposredne pomoči. Nadalje je v proračunu za leto 2007 predvidenih 309,8 milijona EUR za področje politike 17 – Veterinarski in fitosanitarni ukrepi, in 30,5 milijona EUR za področje politike 11 – Ribištvo (opomba: 15,0 milijonov EUR je na računu rezerv). Razlika med odobritvami za prevzem obveznosti in odobritvami plačil, ki znaša 276,1 milijona EUR, izhaja iz tega, da so za plačila Komisije, namenjena za spodbujanje kmetijskih proizvodov, strategijo politike in uskladitvene ukrepe za kmetijstvo ter veterinarske in fitosanitarne ukrepe, uporabljena diferencirana sredstva.

PRIPOMBE O IZVAJANJU PRORAčUNA ZA LETO 2007

Za obdobje od 16. oktobra 2006 do 30. novembra 2006 je raven dejanskega izvajanja proračuna v primerjavi s sestavo odhodkov, kot je opredeljena s kazalnikom, vzpostavljenim na podlagi določb člena 20 Uredbe Sveta (ES) št. 1290/2005[1], predstavljena v Prilogi 2. V nadaljevanju sledi kratko pojasnilo najpomembnejših odstopanj med dejansko in pričakovano ravnijo izvajanja za različne sektorje proračuna za leto 2007.

Monetarni dejavniki

Pri odhodkih, nastalih v navedenem obdobju, je upoštevano gibanje tečaja euro/dolar. Gibanje razmerja tega tečaja je vplivalo na odhodke pri večjem delu izvoznih nadomestil za kmetijske proizvode, predvsem za žita in sladkor, ter pri nekaterih notranjih pomočeh, kot je pomoč za bombaž.

V skladu s členom 21 Uredbe (ES) št. 1290/2005 je bil proračun, ki ga je sprejel proračunski organ, pripravljen na podlagi povprečnega razmerja tečaja za obdobje od julija do septembra 2006, in sicer 1 EUR = 1,27 USD. Treba je pripomniti, da je bilo v obdobju od 1. avgusta 2006 do 30. novembra 2006 povprečno razmerje tečaja približno 1 EUR = 1,28 USD, kar je manj kot 1,0 % nad stopnjo tečaja, uporabljenega pri pripravi proračuna za leto 2007.

Tržni dejavniki

Sladkor (+134,2 milijona EUR)

Prevelika poraba odobritev v primerjavi z ravnijo kazalnika verjetno izhaja iz pospešenega ritma likvidacije in plačil izvoznih nadomestil za sladkor v predhodnem tržnem letu 2005/2006.

Vino (+41,3 milijona EUR)

Komisija meni, da je prevelika poraba začasna in predvsem posledica plačil, povezanih s kriznimi destilacijami za tržno leto 2005/2006, ki so bila izvedena, a ne izplačana v proračunskem letu 2006. Ta plačila se zdaj izplačujejo, kar vodi v začasno večjo porabo odobritev v primerjavi z ravnijo kazalnika.

Mleko in mlečni proizvodi (+38,5 milijona EUR)

Prevelika poraba odobritev v primerjavi s kazalnikom izvira iz tehničnih vzrokov, saj je bil kazalnik opredeljen na odhodkih preteklih treh proračunskih let, ki so zajemali plačila dajatev za mleko, medtem ko so bile za proračunsko leto 2007 navedene dajatve obravnavane posebej kot namenski prejemki in niso bile neposredno vključene v sektorska proračunska sredstva.

Neposredne pomoči (+81,4 milijona EUR)

Komisija je uvedla ustrezni kazalnik na podlagi napovedi plačil, ki so jih posredovale vse države članice. Sedanja prevelika poraba je minimalna v primerjavi z ravnijo tega kazalnika. Iz nizke ravni skupnih plačil držav članic za ločene pomoči je moč sklepati, da je zelo malo držav članic izkoristilo pravilo Komisije, po katerem lahko države članice 50 % vseh pomoči izplačajo 16. oktobra, namesto da bi čakale na običajen dan plačila 1. december.

Namenski prejemki (353,3 milijona EUR)

Izmed vseh vrst namenskih prejemkov so bila le plačila dajatev za mleko izvedena v obdobju od 16. oktobra do 30. novembra 2006 , kakor predvidevajo nova pravila o plačilu te dajatve.

SKLEPI

PORABA ODOBRITEV ZA ODHODKE DRžAV čLANIC OD 16. OKTOBRA 2006 DO 30. NOVEMBRA 2006 ZA TRžNE UKREPE IN NEPOSREDNE POMOčI JE ZNAšALA 5 466,7 MILIJONA EUR, KAR POMENI preveliko porabo odobritev v višini 236,5 milijona EUR. V tem trenutku je prevelika poraba videti začasna, kakor razlagata točki 2.2 in 2.3.

PRILOGA 1

[pic]

PRILOGA 2

[pic]

[1] UL L 209, 11.8.2005, str. 1. Uredba, kakor je bila nazadnje spremenjena z Uredbo (ES) št. 320/2006 (UL L 58, 28.2.2006, str. 42).